Κατσικάκι κοκκινιστό με αμπελοφάσουλα
Κατσικάκι κοκκινιστό με αμπελοφάσουλα, ένα πιάτο που οι Κιμωλιάτες το κάνουν με ντόπια προϊόντα  και η γεύση είναι απερίγραπτη.
1 κιλό κατσικάκι, μπούτι και σπάλα, κομμένο σε κομμάτια 10 εκ., 2 ξερά κρεμμύδια, σε ψιλά καρέ, 2 σκελίδες σκόρδο, ψιλοκομμένες, 1 μεγάλη ντομάτα, τριμμένη, 2 κουτ. σούπας πελτές ντομάτας, 1 ξυλάκι κανέλας, 1/2 κουτ. γλυκού μπαχάρι, σε σκόνη, 200 ml κόκκινο κρασί, αλάτι, φρεσκοτριμμένο πιπέρι, 80 ml ελαιόλαδο, 1 κιλό αμπελοφάσουλα, καθαρισμένα
Για το κατσικάκι κοκκινιστό με αμπελοφάσουλα σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι και το σκόρδο για περίπου 3 - 4 λεπτά, μέχρι να ροδίσουν.Ρίχνουμε το κατσίκι και σοτάρουμε για περίπου 8 λεπτά, μέχρι να ροδίσει από όλες τις πλευρές. Ρίχνουμε το κρασί και αφήνουμε 2 - 3 λεπτά, να εξατμιστεί το αλκοόλ.Ανακατεύουμε την ντομάτα με τον πελτέ, 100 ml νερό και τα μπαχαρικά και τα αδειάζουμε στην κατσαρόλα. Αλατοπιπερώνουμε και μαγειρεύουμε για περίπου 45 λεπτά ή μέχρι να μισομαλακώσει το κρέας.Προσθέτουμε τα αμπελοφάσουλα και 100 ml νερό και συνεχίζουμε το μαγείρεμα για άλλα 30 λεπτά, μέχρι να γίνουν και τα φασολάκια και να δέσει η σάλτσα.
Κατσίκι,Πάσχα